《白鹭亭》
宋代·王珪

白鹭敞西轩，栋宇穷爽垲。
千峰若聊环，翠色不可解。
是时天宇旷，六幕无织霭。
金斗熨秋江，素练横衣带。
乾坤清且敛，气象朝昏改。
芦花作雪风，飞舞来沧海。
九霄汀鹤起，万里樯乌快。
月上三山头，鸟没横塘外。
苍茫洲渚寒，银错星斗大。
开樽屏丝竹，披襟向箫籁。
余生本江湖，偃蹇欣作会。
清与虽自发，苦嗜亦吾累。
鱼龙凭夜涛，四面忽滂湃。
安得犀灯然，煌煌发水怪。

作者简介：王珪（1019年—1085年6月12日），字禹玉，北宋名相、著名文学家。祖籍成都华阳，幼时随叔父迁居舒州（今安徽省潜山县）。仁宗庆历二年（1042年），王珪进士及第，高中榜眼。初通判扬州，召直集贤院。历官知制诰、翰林学士、知开封府等。哲宗即位，封岐国公。旋卒于位，年六十七，赠太师，谥文恭。王珪历仕三朝，典内外制十八年，朝廷大典册，多出其手。自执政至宰相，凡十六年，少所建明，时称“三旨相公”。原有文集百卷，已佚。《四库全书》辑有《华阳集》四十卷。